Părerile parlamentarilor despre vaccinul anti-Covid. Unii "își așteaptă rândul“, alții nici nu vor să audă.
585.212 români au fost vaccinați până acum. 106.197 români au primit ambele doze ale vaccinului anti-COVID. Printre aceștia sunt și câțiva parlamentari, de profesie medici. Unii parlamentari spun că "își așteaptă rândul". Sunt și parlamentari care nu vor să audă de vaccinare. Parlamentarii, incluși în faza a doua a vaccinării.
500 de oameni adunați la un loc în plină pandemie. Cu măști, e adevărat, dar mai greu cu distanțarea. Nu vorbesc despre o petrecere din weekend, ci despre prima zi a sesiunii parlamentare. Am vrut să vedem câți dintre parlamentarii reveniți la muncă au venit imunizați. Iată care sunt părerile parlamentarilor despre vaccinarea anti-Covid.Lucian Romașcanu: "Am trecut prin boală și am anticorpi. O să aștept să treacă. În funcție de prioritățile pe care le stabilește ministerul, vom vedea. Sunt absolut pro-vaccinare“.Leonard Azamfirei: "Eu sunt medic de ATI, practicant. Astfel încât, atunci când s-a deschis platforma eu am fost programat. M-am vaccinat, am făcut rapelul, nu am avut nicio problemă. Recomand cu toată puterea mea profesională vaccinul tuturor.“Mihai Badea, USR: "Nu m-am vaccinat și nici nu cred că este o idee bună să sărim rândul“.Mircea Chelaru, AUR: "Ce vă interesează? Intrați în intimitatea vieții mele? Lucrurile personale și intime nu se întreabă nici măcar în spațiul public“.